Puerto Suaresas
Puerto Suaresas (isp. Puerto Suárez) – miestas pietryčių Bolivijoje, Santa Kruso departamente, Pantanalyje, Brazilijos pasienyje. Germano Busčo provincijos centras. 22,0 tūkst. gyventojų. Šalia miesto eina Tamengo kanalas, jungiantis Kasereso ežerą ir Paragvajaus upę. Tai vienas pagrindinių šalies upių uostų. Per Pueto Suaresą eina kelias Santa Krusas-Korumba, yra oro uostas. Netoli miesto yra Mutuno geležies rūdos telkinys – vienas didžiausių neeksplotuojamų geležies telkinių pasaulyje.